'Groen' medaljes vir Tokio 2020 | Maroela Media
'Groen' medaljes vir Tokio 2020
Tokio wil 'n eko-vriendelike alternatief vir die tradisionele goue, silwer- en bronsmedaljes daarstel met die 2020 Olimpiese Spele.
Die Japannese publiek is gevra om hulle onbruikbare elektroniese toestelle soos selfone en ander toestelle vir die Olimpiese Spele te skenk. Hierdie toestelle, wat vanaf April ingesamel word in plaaslike winkels en kantore in Japan, gaan gebruik word om 5 000 nuwe medaljes te produseer.
Herwinbare materiaal is reeds gebruik by die vorige Olimpiese Spele waar 30% van die medaljes uit herwinbare materiaal bestaan het.
Koju Murofushi, sportdirekteur vir Tokio 2020, se kommentaar was dat daar beperkte hulpbronne op die aarde is. "Om elektroniese toestelle te herwin sal ons help om die omgewing op te pas."
"Dit skep bewustheid vir 'n volhoubare toekoms," het Ashton Eaton, Amerikaanse rekordhouer vir die tienkamp by die Spele, gesê. "Elke burger kry nou 'n kans om 'n bydrae vir die Olimpiese Spele te lewer."